Osvobojdeniye (jurnal)
Osvobojdeniye — Rusiyada 1902–1905-ci illərdə nəşr edilən liberal-burjua yönümlü jurnal. P. B. Struvenin redaktorluğu ilə 1902-ci il iyunun 18-dən (iyulun 1-dən) 1905-ci il oktyabrın 5-dək (18-dək) xaricdə iki həftədə bir dəfə çıxan jurnaldır. Jurnal rus liberal burjuaziyasının orqanı idi və mötədil monarxiyaçı liberalim ideyalrını ardıcıl surətdə yeridirdi. 1903-cü ildə jurnalın ətrafında "Azadlıq ittifaqı" yarandı və 1904-cü ilin yanvarında rəsmiləşdi. "Azadlıq ittifaqı" 1905-ci ilin oktyabrındək yaşadı. Zemstvoçu konstitusiyaçılarla yanaşı, "osvobojdeniyeçilər" 1905-ci ilin oktyabrında yaradılan konstitusiyaçı-demokratik partiyanın (kadetlərin) – Rusiyada liberal-monarxist burjuaziyanın əsas partiyasının özəyini təşkil etdilər.